b'\n_START_ARTICLE_\nLegea lui Henry\n_START_SECTION_\nSatura\xc8\x9bie\n_START_PARAGRAPH_\nGazele se dizolv\xc4\x83 \xc3\xaen lichide p\xc3\xa2n\xc4\x83 c\xc3\xa2nd lichidul se va satura cu gaz dizolvat. Satura\xc8\x9bia unui lichid cu un gaz dizolvat corespunde cantit\xc4\x83\xc8\x9bii maxime de gaz pe care lichidul \xc3\xael poate absorbi la temperatur\xc4\x83 \xc8\x99i presiune constant\xc4\x83. Saturarea diferitelor \xc8\x9besuturi are loc cu viteze diferite \xc3\xaens\xc4\x83 dup\xc4\x83 un anumit timp (peste 12 ore), se consider\xc4\x83 c\xc4\x83 toate \xc8\x9besuturile s-au saturat, nemaiexist\xc3\xa2nd gradiente de presiune \xc3\xaentre ele_NEWLINE_Tensiunea gazului dizolvat, p , cre\xc8\x99te pe m\xc4\x83sura trecerii timpului datorit\xc4\x83 cre\xc8\x99terii cantit\xc4\x83\xc8\x9bii de gaz dizolvat \xc3\xaen lichid. La satura\xc8\x9bie, tensiunea gazului dizolvat, p , atinge valoarea presiunii P a gazului de deasupra lichidului._NEWLINE_Atunci c\xc3\xa2nd gazul de deasupra lichidului nu este pur ci este un amestec de gaze, fiecare gaz component se va dizolva \xc8\x99i curbele de cre\xc8\x99tere a tensiunilor vor fi func\xc8\x9bie de presiunile par\xc8\x9biale ale gazelor ce compun amestecul.\n_START_SECTION_\nDesaturare\n_START_PARAGRAPH_\n\xc3\x8en mod invers satura\xc8\x9biei, dac\xc4\x83 un lichid saturat cu gaz la presiunea P este adus la presiunea P\xe2\x82\x92 , mai mic\xc4\x83 dec\xc3\xa2t P , satura\xc8\x9bia lichidului va trece de la valoarea p = P la valoarea p = P\xe2\x82\x92 .\n_START_SECTION_\nSuprasatura\xc8\x9bie\n_START_PARAGRAPH_\nAtunci c\xc3\xa2nd scade presiunea exterioar\xc4\x83, tensiunea gazului dizolvat devine superioar\xc4\x83 presiunii gazului aflat \xc3\xaen contact cu lichidul. \xc3\x8en acest caz, se spune c\xc4\x83 lichidul este \xc3\xaen stare de suprasatura\xc8\x9bie . _NEWLINE_Suprasatura\xc8\x9bia este o stare instabil\xc4\x83 \xc8\x99i exist\xc4\x83 o valoare limit\xc4\x83 a raportului dintre presiunea gazului dizolvat \xc8\x99i presiunea ambiant\xc4\x83, de la care echilibrul instabil este rupt, ap\xc4\x83r\xc3\xa2nd fenomenul de degajare cu apari\xc8\x9bia de bule. Aceast\xc4\x83 limi\xc4\x83 poart\xc4\x83 numele de raport critic de suprasatura\xc8\x9bie. _NEWLINE_Fenomenul de dizolvare (absorb\xc8\x9bie) \xc8\x99i degajare (eliminare) a gazelor \xc3\xaen \xc8\x99i respectiv din lichide stau la baza explic\xc4\x83rii fenomenelor de saturare, desaturare \xc8\x99i suprasaturare a \xc8\x9besuturilor organismului scafandrului cu gazul inert (azotul) con\xc8\x9binut \xc3\xaen aerul respirator, \xc3\xaen timpul cobor\xc3\xa2rii sub ap\xc4\x83 (cre\xc8\x99terii presiunii) \xc8\x99i respectiv \xc3\xaen timpul urc\xc4\x83rii c\xc4\x83tre suprafa\xc8\x9ba apei (sc\xc4\x83derii presiunii). _NEWLINE_Azotul este caracterizat printr-o solubilitate \xc3\xaen ap\xc4\x83 de 14,5 ml/l \xc8\x99i printr-o solubilitate \xc3\xaen gr\xc4\x83simi de 76 ml/l. _NEWLINE_La fenomenul de suprasatura\xc8\x9bie, \xc3\xaen cazul organismului uman, raportul critic de suprasatur\xc8\x9bie al diferitelor \xc8\x9besuturi este de ordinul de m\xc4\x83rime 2. _NEWLINE_Respectarea acestei limite de suprasatura\xc8\x9bie este foarte important\xc4\x83 \xc3\xaen evitarea, pe timpul urc\xc4\x83rii scafandrului c\xc4\x83tre suprafa\xc8\x9ba apei, a degaj\xc4\x83rii gazului inert din \xc8\x9besuturi cu apari\xc8\x9bia de bule care pot conduce la declan\xc8\x99area accidentelor de decompresie.'